
Comisia pentru buget,

finanţe şi bănci

Bucureşti,   25.02.2004 

Nr. 386

AVIZ

asupra propunerii legislative privind modificarea şi completarea Legii nr. 51/1991 privind siguranţa naţională a României
Cu adresa nr. 207 din 3.07.2002, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind modificarea şi completarea Legii nr. 51/1991 privind siguranţa naţională a României.
In urma examinării, în şedinţa din data de 25.02.2004, Comisia, cu unanimitate de voturi, a hotărât respingerea, din următoarele considerente:

- nefiind concepută ca act de modificare – completare, propunerea legislativă ignoră total cerinţele Legii nr. 24/2000 privind normele de tehnică legislativă pentru elaborarea actelor normative pentru acest gen de reglementare;

- propunerea legislativă, deşi ar trebui să fie în strânsă corelaţie cu Legea nr. 182/2002 privind protecţia informaţiilor clasificate, nu a fost elaborată cu luarea în considerare a dispoziţiilor acestuia, inclusiv a celor cu privire la obligaţiile României ca partener la NATO;

- dispoziţiile propunerii legislative sunt incomplete, susceptibile de interpretări şi aplicări exclusiv abuzive, în dauna unor interese majore privind siguranţa naţională a României. Potrivit prevederilor din Legea nr. 29/1990 privind contenciosul administrativ “actele administrative referitoare la siguranţa naţională internă şi externă a statului nu pot fi atacate în justiţie, prevedere similară cu ceea din legislaţia ţărilor comunităţii europene;

- potrivit Programului legislativ al Guvernului pe perioada 2001 – 2004, actuala reglementare va fi înlocuită cu o reglementare nouă, rezultat al cooperării tuturor instituţiilor şi autorităţilor implicare şi interesate să aibă o lege care să corespundă noilor cerinţe ale României ca parte în viitoarele structuri de apărare euroatlantică.
PREŞEDINTE,

Prof. dr. Florin Georgescu
SECRETAR,

Dr. Daniel Ionescu

